የታንዛንያ ተቃዋሚ ፓርቲ መሪ የምርጫውን ውጤት አልቀበልም አሉ ኮሚሽኑ እንዳስታወቀው በምርጫው ፕሬዚዳንቱ 84 በመቶ ድምጽ ሲያገኙ የማጉፉሊ ዋነኛ ተቀናቃኝ ቱንዱ ሊሱ ደግሞ 13 በመቶ ደምጽ አግኝተዋል ብሏል። ቱንዱ ሊሱ በረቡዕ ምርጫ የድምጽ መስጫ ቆሮጆዎች መጭበርበራቸውን እና የፓርቲያቸው ወኪሎች ወደ ምርጫ ጣቢያዎች እንዳይገቡ መከልከላቸውን ተናግረዋል። “በቅድሚያ በተቻለ ፍጥነት ዳግም ምርጫ እንዲካሄድ እናሳስባለን። ጥያቄያችን ምላሽ እስከሚያገኝ ድረስ በመላው አገሪቱም ሰላማዊ እና ቀጣይነት ያላቸው ሰልፎችን እንጠራለን” ብለዋል ሁለቱ ፓርቲዎች በጋራ በሰጡት መግለጫ። የቻዴማው ዕጩ የነበሩት ቱንዱ ሊሱ ውጤቱን እንደማይቀበሉ ገልጸው ነበር። ምርጫው "በታንዛንያም ሆነ በዓለም አቀፍ ህጎች መሠረት የተካሄደ አይደለም። አንዳንዶች የመንግሥትን ሃብት ያለአግባብ በመጠቀም ስልጣን ላይ ለመቆየት ያደረጉት ሂደት ነው" ሲሉ ምክንያታቸውን አስቀምጠዋል። የብሔራዊ ምርጫ ኮሚሽን ኃላፊ ሴሚሰቶክለስ ካኢጃጌ፤ ድምጽ መስጫ ኮሮጆዎች ተጭበርብረዋል የሚለው ክስ በማስረጃ የተደገፈ አይደለም ብለዋል። የምስራቅ አፍሪካ አገራት ተወካዮች ምርጫው “አግባብነት ባለው መልኩ የተካሄድ ነው” ያሉ ሲሆን በታንዛኒያ የአሜሪካ ኤምባሲ ግን ምርጫውን ተከትሎ የተመዘገው ውጤት ላይ ጥያቄ አንስቷል። ኤምባሲው "አግባብ ያልሆኑ የምርጫ አሠራሮች እና በምርጫው ውጤት ላይ ከፍተኛ የድምፅ ልዩነት መኖሩ በውጤቱ ተዓማኒነት ላይ ከፍተኛ ጥርጣሬን ይፈጥራሉ። የታንዛንያ መንግሥት ለዴሞክራሲያዊ እሴቶች ያለው ቁርጠኝነትም ያሳስባል" ብሏል። ማጉፉሊ ከእአአ 2015 ጀምሮ ታንዛኒያን በፕሬዝዳንትነት ሲመሩ ቆይተዋል። ፓርቲያቸው ሲሲኤም ደግሞ ከ1961 የታንዛኒያ ነጻናት ጀምሮ አገሪቱን ሲያስተዳድር ቆይቷል። እንዳያመልጥዎ "ሳሊን ፍለጋ"- የዚያ ትውልድ አሻራ ሲገለጥ17 ጥር 2021 የኡጋንዳ ምርጫን ተከትሎ ቦቢ ዋይን "ለህይወቴ ፈርቻለሁ" አለከ 7 ሰአት በፊት የአሜሪካ 50 ግዛቶች ነውጥ ይነሳል በሚል በተጠንቀቅ ላይ መሆናቸውን አሳወቁ17 ጥር 2021 ከየፈርጁ በቻን የወንዶች እግር ኳስ ውድድር ላይ በዋና ዳኝነት የምትሳተፈው ሊዲያ ታፈሰ16 ጥር 2021 ቢቢሲ አማርኛ ዜና31 ጥር 2020 ሠላማዊ ነዋሪዎች ሰለባ እየሆኑበት ያለው የኦሮሚያ ክልል ግጭት12 ጥር 2021 4:
